Komission asetus (EY) N:o 1239/97, annettu 30 päivänä kesäkuuta 1997, tiettyjen Kyprokselta, Israelista, Jordaniasta ja Marokosta peräisin olevien kukkaviljelytuotteiden yhteisöön tuontimenettelyn soveltamista koskevista tietyistä yksityiskohtaisista säännöistä annetun asetuksen (ETY) N:o 700/88 muuttamisesta



Virallinen lehti nro L 173 , 01/07/1997 s. 0071 - 0073



KOMISSION ASETUS (EY) N:o 1239/97, annettu 30 päivänä kesäkuuta 1997, tiettyjen Kyprokselta, Israelista, Jordaniasta ja Marokosta peräisin olevien kukkaviljelytuotteiden yhteisöön tuontimenettelyn soveltamista koskevista tietyistä yksityiskohtaisista säännöistä annetun asetuksen (ETY) N:o 700/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Kyprokselta, Israelista, Jordaniasta, Marokosta sekä Länsirannalta ja Gazan alueelta peräisin olevien kukkaviljelytuotteiden tuonnista kannettavien etuustullien soveltamisedellytyksistä 21 päivänä joulukuuta 1987 annetun neuvoston asetuksen (ETY) N:o 4088/87 (1), sellaisena kuin se on viimeksi muutettuna asetuksella (EY) N:o 539/96 (2), ja erityisesti sen 5 artiklan 1 kohdan, sekä katsoo, että asetuksessa (ETY) N:o 4088/87 käyttöön otettua tullietuusmenettelyä on asetuksella (EY) N:o 539/96 laajennettu koskemaan Länsirannalta ja Gazan alueelta peräisin olevia leikkokukkia; tämän vuoksi olisi vastaavasti mukautettava komission asetuksessa (ETY) N:o 700/88 (3), sellaisena kuin se on viimeksi muutettuna asetuksella (ETY) N:o 2917/93 (4), vahvistetut soveltamista koskevat yksityiskohtaiset säännöt, Saksaan kehittyneitä tuontimarkkinoita voidaan pitää asetuksen (ETY) N:o 4088/87 2 artiklan 1 kohdan soveltamiseksi edustavina, sillä kaupalliset liiketoimet kyseisillä markkinoilla ovat merkittäviä ja määrien sekä hintojen noteeraukset ovat käytettävissä päivittäin; tämän vuoksi kyseiset markkinat olisi lisättävä asetuksen (ETY) N:o 700/88 2 artiklassa vahvistettuun luetteloon, yhteisön tuottajahintojen laskenta perustuu kunkin johtolajikkeen, toisin sanoen eniten kaupan pidettyjen lajikkeiden kaikilla edustavilla tuotantomarkkinoilla todettuihin päivittäisiin noteerauksiin; tietyt lajikkeet ovat sittemmin menettäneet kaupallisen merkityksen ja ne on korvattu toisilla lajikkeilla; tämän vuoksi asetuksen (ETY) N:o 700/88 liite I olisi ajantasaistettava; liite II on luonteeltaan ainoastaan tiedottava; tämän vuoksi sitä ei ole tarpeen säilyttää mainitussa asetuksessa, ja tässä asetuksessa säädetyt toimenpiteet ovat elävän kasviaineiston ja kukkaviljelytuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 700/88 seuraavasti: 1. Muutetaan asetuksen nimi seuraavasti: "Komission asetus (ETY) N:o 700/88, annettu 17 päivänä maaliskuuta 1988, tiettyjen Kyprokselta, Israelista, Jordaniasta, Marokosta sekä Länsirannalta ja Gazan alueelta peräisin olevien kukkaviljelytuotteiden yhteisöön tuontimenettelyn soveltamista koskevista tietyistä yksityiskohtaisista säännöistä". 2. Korvataan 1 artikla seuraavasti: "1 artikla Yhteisön tuottajahinnat on vahvistettava kullekin asetuksen (ETY) N:o 4088/87 1 artiklassa tarkoitetulle neljälle tuotteelle, joita ovat isokukkaiset neilikat, terttuneilikat sekä iso- ja pienikukkaiset ruusut, kaikilla edustavilla tuotantomarkkinoilla kunkin liitteessä mainitun johtolajikkeen todettujen päivittäisten noteerausten perusteella kahden perättäisen viikon pituisiksi määräajoiksi. Johtolajikkeina on käytettävä edellä mainituilla markkinoilla eniten kaupan pidettyjä lajikkeita. Isokukkaisten neilikoiden ja terttuneilikoiden yhteisön tuottajahinnat on vahvistettava vastaavasti vakio- ja spray-tyypeille. Ensimmäisessä kohdassa tarkoitettujen johtolajikkeiden päivittäiset noteeraukset on kirjattava neuvoston asetuksen (ETY) N:o 234/68 (2) 3 artiklan mukaisesti määriteltyyn I laatuluokkaan kuuluvien tuotteiden osalta pituuskoodeista välittämättä; tuotteiden tarjontamuotoon liittyvien kustannusten on sisällyttävä kirjattaviin hintoihin. Yhteisön tuottajahintaa vahvistettaessa ei oteta huomioon sellaisia edustavilla markkinoilla tehtäviä päivittäisiä noteerauksia, jotka poikkeavat vähintään 40 prosenttia kolmena edellisenä vuonna samana ajanjaksona samoilla markkinoilla todetusta keskinoteerauksesta. Jäsenvaltioiden ilmoittamat noteeraukset on muunnettava ecuiksi asianomaisen kahden viikon pituisen ajanjakson viimeisenä päivänä sovellettavaa maatalouden muuntokurssia käyttäen." 3. Korvataan 2 artiklan seuraavasti: "2 artikla Asetuksen (ETY) N:o 4088/87 3 artiklan 2 kohdassa tarkoitetut edustavat tuotantomarkkinat ovat seuraavat: >TAULUKON PAIKKA> 4. Korvataan 3 artikla seuraavasti: "3 artikla Asetuksen (ETY) N:o 4088/87 2 artiklassa tarkoitetut edustavat tuontimarkkinat ovat seuraavat: >TAULUKON PAIKKA> Edustavina on pidettävä myös niitä tuontimarkkinoita, joilla kirjataan merkittäviä liiketoimia jonkin asianomaisen tuotteen ja alkuperämaan osalta." 5. Korvataan 4 artikla seuraavasti: "4 artikla Tuotavien tuotteiden noteeraukset on kirjattava kaikilla edustavilla tuontimarkkinoilla kunkin 1 artiklassa mainitun neljän tuotteen ja jokaisen alkuperämaan (Kypros, Israel, Jordania, Marokko sekä Länsiranta ja Gazan alue) osalta kappaleelta jokaiselta markkinapäivältä tukkutuontivaiheessa tulleja vähentämättä." 6. Korvataan liitteet I ja II tämän asetuksen liitteellä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 1997. Komission puolesta Franz FISCHLER Komission jäsen (1) EYVL N:o L 382, 31.12.1987, s. 22 (2) EYVL N:o L 79, 29.3.1996, s. 6 (3) EYVL N:o L 72, 18.3.1988, s. 16 (4) EYVL N:o L 264, 23.10.1993, s. 33 LIITE JOHTOLAJIKKEET >TAULUKON PAIKKA> >TAULUKON PAIKKA>